ระเบียบคณะกรรมการยุทธศาสตร์ด้านการพัฒนาจังหวัดชายแดนภาคใต้ระเบียบคณะกรรมการยุทธศาสตร์ด้านการพัฒนาจังหวัดชายแดนภาคใต้ว่าด้วยการให้ความช่วยเหลือเยียวยาผู้ได้รับความเสียหายและผู้ได้รับผลกระทบจากการกระทำของเจ้าหน้าที่ของรัฐอันสืบเนื่องมาจากเหตุการณ์ความไม่สงบในจังหวัดชายแดนภาคใต้พ.ศ. ๒๕๕๕[๑] โดยที่พื้นที่จังหวัดชายแดนภาคใต้เป็นพื้นที่ที่มีลักษณะพิเศษในด้านเศรษฐกิจสังคม วัฒนธรรมและเชื่อมโยงสัมพันธ์กับต่างประเทศที่มีประชากรส่วนใหญ่นับถือศาสนาอิสลามอีกทั้งมีสถานการณ์ความไม่สงบซึ่งเป็นปัญหาที่ส่งผลกระทบต่อความสงบสุขของประชาชนและการพัฒนาของประเทศและโดยที่พระราชบัญญัติการบริหารราชการจังหวัดชายแดนภาคใต้พ.ศ. ๒๕๕๓ กำหนดให้ศูนย์อำนวยการบริหารจังหวัดชายแดนภาคใต้ (ศอ.บต.)มีอำนาจหน้าที่ให้ความช่วยเหลือเยียวยาผู้ได้รับความเสียหายและผู้ที่ได้รับผลกระทบจากการกระทำของเจ้าหน้าที่ของรัฐอันสืบเนื่องมาจากเหตุการณ์ความไม่สงบในจังหวัดชายแดนภาคใต้ตามระเบียบที่คณะกรรมการยุทธศาสตร์ด้านการพัฒนาจังหวัดชายแดนภาคใต้กำหนด ดังนั้นเพื่อให้ผู้ได้รับความเสียหายและผู้ได้รับผลกระทบได้รับความช่วยเหลือเยียวยาตามยุทธศาสตร์ด้านการพัฒนาจังหวัดชายแดนภาคใต้อาศัยอำนาจตามมาตรา ๙ (๗) แห่งพระราชบัญญัติการบริหารราชการจังหวัดชายแดนภาคใต้พ.ศ. ๒๕๕๓ วางระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบคณะกรรมการยุทธศาสตร์ด้านการพัฒนาจังหวัดชายแดนภาคใต้ว่าด้วยการให้ความช่วยเหลือเยียวยาผู้ได้รับความเสียหายและผู้ได้รับผลกระทบจากการกระทำของเจ้าหน้าที่ของรัฐอันสืบเนื่องมาจากเหตุการณ์ความไม่สงบในจังหวัดชายแดนภาคใต้พ.ศ. ๒๕๕๕ข้อ ๒ ระเบียบนี้ให้ใช้บังคับตั้งแต่วันที่ ๑ ตุลาคม ๒๕๕๔ เป็นต้นไปและให้นำระเบียบนี้ประกาศในราชกิจจานุเบกษาข้อ ๓ ในระเบียบนี้ผู้ได้รับความเสียหาย หมายความว่าบุคคลซึ่งได้รับความเสียหายถึงแก่ชีวิต หรือร่างกาย หรือจิตใจการบังคับบุคคลให้สูญหายรวมถึงทรัพย์สินจากการกระทำของเจ้าหน้าที่ของรัฐอันสืบเนื่องมาจากเหตุการณ์ความไม่สงบในจังหวัดชายแดนภาคใต้ผู้ได้รับผลกระทบ หมายความว่าทายาทของผู้เสียหาย หรือบุคคลซึ่งได้รับความเสียหายจากการกระทำของเจ้าหน้าที่ของรัฐอันสืบเนื่องมาจากเหตุการณ์ความไม่สงบในจังหวัดชายแดนภาคใต้ผู้ทุพพลภาพ หมายความว่าการสูญเสียอวัยวะหรือสูญเสียสมรรถภาพของอวัยวะ หรือของร่างกาย หรือสูญเสียสภาวะปกติของจิตใจจนไม่สามารถทำงานได้ทั้งนี้ ตามหลักเกณฑ์ของคณะกรรมการการแพทย์กำหนดทายาท หมายความว่าทายาทตามประมวลกฎหมายแพ่งและพาณิชย์การบังคับบุคคลให้สูญหาย หมายความว่าการจับกุม คุมขัง ลักพา หรือกระทำการด้วยประการใด ๆ ที่มีลักษณะเป็นการลิดรอนเสรีภาพในร่างกายซึ่งมีมูลน่าเชื่อว่าเกิดจากการกระทำของเจ้าหน้าที่รัฐหรือบุคคลหรือกลุ่มบุคคลที่ได้รับคำสั่งไม่ว่าโดยชัดแจ้งหรือโดยปริยายจากหน่วยงานของรัฐหรือเจ้าหน้าที่ของรัฐที่มีลักษณะปกปิดชะตากรรมหรือที่อยู่ของบุคคลนั้นจนเป็นเหตุให้สิทธิตามกฎหมายไม่ได้รับการคุ้มครองจังหวัดชายแดนภาคใต้ หมายความว่าจังหวัดนราธิวาส จังหวัดปัตตานี จังหวัดยะลา จังหวัดสตูล และจังหวัดสงขลาเจ้าหน้าที่ของรัฐ หมายความว่าข้าราชการ พนักงาน และลูกจ้างของหน่วยงานของรัฐศอ.บต. หมายถึงศูนย์อำนวยการบริหารจังหวัดชายแดนภาคใต้เลขาธิการ หมายถึงเลขาธิการศูนย์อำนวยการบริหารจังหวัดชายแดนภาคใต้ข้อ ๔ การช่วยเหลือเยียวยาผู้ได้รับความเสียหายและผู้ได้รับผลกระทบตามระเบียบนี้ไม่ตัดสิทธิประโยชน์ที่ผู้นั้นได้รับตามกฎหมายอื่นหรือตามมติคณะรัฐมนตรีข้อ ๕ การให้ความช่วยเหลือเยียวยาผู้ได้รับความเสียหายและผู้ได้รับผลกระทบรวมทั้งการดำเนินงานต่าง ๆ ตามระเบียบนี้ ให้ใช้เงินจากกองทุนสนับสนุนการให้ความช่วยเหลือผู้ได้รับผลกระทบสืบเนื่องจากสถานการณ์ความไม่สงบในจังหวัดชายแดนภาคใต้ข้อ ๖ ในการให้ความช่วยเหลือเยียวยาตามระเบียบนี้ให้ ศอ.บต. ดำเนินการให้มีการกำหนดยุทธศาสตร์ แผนปฏิบัติการงบประมาณและหน่วยงานในการช่วยเหลือเยียวยาที่เป็นระบบเปิด มีความคล่องตัวในการบูรณาการทั้งหน่วยงานของรัฐและภาคประชาสังคมรวมทั้งมีระบบสารสนเทศ เพื่อให้การช่วยเหลือเยียวยา มีประสิทธิภาพ ประสิทธิผลนำไปสู่การแก้ไขปัญหาจังหวัดชายแดนภาคใต้ข้อ ๗ ค่าใช้จ่ายในการให้ความช่วยเหลือเยียวยาผู้ได้รับความเสียหายและผู้ได้รับผลกระทบหมายถึง(๑) ค่าช่วยเหลือเยียวยาในกรณีที่ผู้เสียหายถึงแก่ความตายหรือผู้ทุพพลภาพ(๒) ค่าช่วยเหลือเยียวยากรณีการบังคับบุคคลให้สูญหาย(๓) ค่าช่วยเหลือเยียวยาในการรักษาพยาบาลรวมทั้งการส่งต่อเพื่อฟื้นฟูผู้พิการ หรือฟื้นฟูสมรรถภาพทางร่างกาย จิตใจและการติดตามเยี่ยมเยียน(๔)ค่าช่วยเหลือเยียวยาการขาดประโยชน์ทำมาหาได้ในระหว่างที่ไม่สามารถประกอบการงานได้ตามปกติ(๕) ค่าช่วยเหลือเยียวยาแก่บุคคล ผู้ต้องหา จำเลย หรือผู้ต้องขังกรณีผู้ต้องสงสัยที่ถูกควบคุมตัวหรือผู้ถูกคุมขัง ตามพระราชบัญญัติกฎอัยการศึกพ.ศ. ๒๔๕๗ พระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘พระราชบัญญัติการรักษาความมั่นคงภายในราชอาณาจักร พ.ศ. ๒๕๕๑หรือประมวลกฎหมายวิธีพิจารณาความอาญา และผลการดำเนินงานพบว่าเจ้าพนักงานปล่อยตัวโดยไม่มีความผิด หรือพนักงานสอบสวนสั่งไม่ฟ้อง หรือพนักงานอัยการสั่งไม่ฟ้องหรือศาลยกฟ้อง(๖)ค่าช่วยเหลือเยียวยาผู้ที่ได้รับความเดือดร้อนและไม่ได้รับความเป็นธรรมเนื่องจากการปฏิบัติหน้าที่ของเจ้าหน้าที่รัฐทางด้านกฎหมาย การฟ้องร้อง การดำเนินคดี หรือการคุ้มครองสิทธิเสรีภาพมีดังต่อไปนี้ก. ค่าใช้จ่ายในการวางเงินประกันการปล่อยตัวชั่วคราวข. ค่าใช้จ่ายในการจ้างทนายความว่าความในคดีค. ค่าใช้จ่ายในการชำระค่าธรรมเนียมขึ้นศาล และค่าธรรมเนียมอื่น ๆง.ค่าใช้จ่ายในการดำเนินคดีเกี่ยวกับการแสวงหาข้อเท็จจริงและพยานหลักฐาน หรือการตรวจพิสูจน์ทางวิทยาศาสตร์หรือการตรวจพิสูจน์ข้อเท็จจริงอื่น ๆจ. ค่าใช้จ่ายในการเข้าถึงความเป็นธรรมได้แก่ค่าใช้จ่ายทั้งปวงที่เกิดขึ้นเพื่อการขอความเป็นธรรม อาทิ ค่าพาหนะเดินทางค่าที่พัก ค่าตอบแทน และค่าใช้จ่ายอื่นที่จำเป็นและเหมาะสมฉ. ค่าใช้จ่ายเพื่อคุ้มครองช่วยเหลือให้ได้รับความปลอดภัยจากการก่ออาชญากรรมหรือการป้องกันการถูกปองร้ายเพราะได้ร้องขอความเป็นธรรมหรือขอความช่วยเหลือจากเจ้าหน้าที่ หรือเพราะได้แจ้งข้อมูลข่าวสารหรือช่วยเหลือปกป้องสิทธิมนุษยชนให้แก่ผู้เสียหาย หรือผู้ได้รับผลกระทบ(๗) ค่าใช้จ่ายอื่น ๆ อันเนื่องมาจากความเสียหายที่เกิดจากการกระทำผิดทางอาญาการกระทำโดยมิชอบทางการปกครองหรือการละเมิดที่มีผลกระทบอื่นต่อการประกอบอาชีพด้านการศึกษาหรือการดำรงชีวิตอื่นรวมถึง ผลกระทบต่อความเชื่อมั่นต่อรัฐซึ่งจำเป็นต้องให้การเยียวยาเป็นการเฉพาะหรือต้องเยียวยาทางจิตใจหรือจิตวิญญาณอาทิ ค่าใช้จ่ายให้ไปประกอบพิธีฮัจญ์ ณประเทศซาอุดิอาระเบียหรือประกอบศาสนกิจตามหลักศาสนา(๘) ค่าช่วยเหลือเยียวยาความเสียหายด้านทรัพย์สิน(๙) ค่าช่วยเหลือเยียวยาอื่น ๆ ตามที่ กพต. กำหนดอัตราค่าช่วยเหลือเยียวยาตาม (๑) - (๘) ให้เป็นไปตามรายการท้ายของกพต.ข้อ ๘ ให้เลขาธิการมีอำนาจแต่งตั้งคณะกรรมการหรืออนุกรรมการเพื่อพิจารณาให้ความช่วยเหลือเยียวยาผู้ได้รับความเสียหายหรือผู้ได้รับผลกระทบจากการกระทำของเจ้าหน้าที่ของรัฐอันสืบเนื่องมาจากเหตุการณ์ความไม่สงบในจังหวัดชายแดนภาคใต้ตามที่เห็นสมควรทั้งนี้ คณะกรรมการ หรืออนุกรรมการ อย่างน้อยต้องประกอบด้วยข้าราชการฝ่ายพลเรือน ข้าราชการตำรวจ ข้าราชการทหาร ผู้ทรงคุณวุฒิด้านการแพทย์ด้านศาสนาหรือสังคมสงเคราะห์หรือสิทธิมนุษยชนและด้านประชาสังคมที่มีประสบการณ์เป็นที่ประจักษ์ ด้านละหนึ่งคนค่าตอบแทนของคณะกรรมการ หรืออนุกรรมการให้เป็นไปตามระเบียบที่ กพต.กำหนดโดยได้รับความเห็นชอบจากกระทรวงการคลังข้อ ๙ ในกรณีที่ผู้ได้รับความเสียหายหรือผู้ได้รับผลกระทบไม่เห็นด้วยกับคำวินิจฉัยของคณะกรรมการ หรืออนุกรรมการให้มีสิทธิยื่นอุทธรณ์ต่อเลขาธิการภายในเก้าสิบวันนับแต่วันที่ได้รับแจ้งคำวินิจฉัยและคำวินิจฉัยของเลขาธิการให้เป็นที่สุดการยื่นอุทธรณ์ตามวรรคหนึ่งให้ยื่น ณ ที่ทำการ ศอ.บต.หรือที่ทำการปกครองจังหวัด หรือที่ทำการปกครองอำเภอหรือที่ทำการองค์กรปกครองส่วนท้องถิ่นและให้ถือว่าเป็นการอุทธรณ์ต่อเลขาธิการตามวรรคหนึ่งแล้วการพิจารณาอุทธรณ์ให้เป็นไปตามแนวทางที่เลขาธิการกำหนดข้อ ๑๐ ให้จัดตั้งกองทุนสนับสนุนการให้ความช่วยเหลือผู้ได้รับผลกระทบสืบเนื่องจากสถานการณ์ความไม่สงบในจังหวัดชายแดนภาคใต้ที่ได้รับโอนจากสำนักนายกรัฐมนตรี ตามมติคณะรัฐมนตรีเมื่อวันที่ ๑ พฤศจิกายน ๒๕๕๔โดยรายรับของกองทุนได้มาจากเงินอุดหนุนที่รัฐบาลจัดสรรให้จากเงินงบประมาณแผ่นดินเงินอุดหนุนและเงินหรือทรัพย์สินที่มีผู้บริจาคให้โดยไม่ขัดแย้งกับวัตถุประสงค์หรือเงื่อนไขของกองทุนหรือเงินอื่นที่กองทุนได้รับโดยชอบไม่ว่ากรณีใดตามระเบียบกองทุนในระหว่างที่กองทุนยังไม่แล้วเสร็จให้ใช้เงินงบประมาณรายจ่ายประจำปีจากงบเงินอุดหนุนไปพลางก่อนข้อ ๑๑ ในการดำเนินการตามระเบียบนี้ ให้ ศอ.บต.จัดทำข้อสรุปผลการดำเนินการปัญหาอุปสรรคและข้อเสนอแนะในการช่วยเหลือเยียวยาผู้เสียหายและผู้ได้รับผลกระทบเสนอต่อกพต. ทุกปีข้อ ๑๒ ให้เลขาธิการศอ.บต. เป็นผู้รักษาการตามระเบียบนี้ประกาศณ วันที่ ๖ กุมภาพันธ์ พ.ศ. ๒๕๕๕ยงยุทธวิชัยดิษฐรองนายกรัฐมนตรีปฏิบัติหน้าที่ประธานกรรมการยุทธศาสตร์ด้านการพัฒนาจังหวัดชายแดนภาคใต้[เอกสารแนบท้าย]๑. รายการท้ายคณะกรรมการยุทธศาสตร์ด้านการพัฒนาจังหวัดชายแดนภาคใต้ ว่าด้วยอัตราค่าช่วยเหลือเยียวยาผู้ได้รับความเสียหายและผู้ได้รับผลกระทบจากการกระทำของเจ้าหน้าที่ของรัฐอันสืบเนื่องมาจากเหตุการณ์ความไม่สงบในจังหวัดชายแดนภาคใต้พ.ศ. ๒๕๕๕(ดูข้อมูลจากภาพกฎหมาย)ปริยานุช/ผู้จัดทำ๑๙ มีนาคม ๒๕๕๕ปณตภร/ผู้ตรวจ๒๖ มีนาคม ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๕๑ ง/หน้า ๕/๑๖ มีนาคม ๒๕๕๕